**OSZTATLAN TANÁRI SZAK**

 **ÉNEK-ZENE**

**Gyakorlati vizsga követelménye és pontozása**

1. **Éneklési készség**: Népdalok éneklése tiszta intonációval, kifejező előadásmóddal a szabadon választott 20 dallamból, melynek jegyzékét a felvételiző a vizsga kezdetén átadja a bizottságnak.

*Elérhető pontszám: 15*

1. **Szolfézs és zeneelméleti ismeretek**
	1. Kottaolvasási készség:

Ismeretlen, periódus terjedelmű tonális dallam éneklése kottából.

 *Elérhető pontszám: 15*

* 1. Zeneelméleti ismeretek:

Dúr, moll, modális és pentaton hangsorok éneklése szolmizálva és hangnévvel 7#-7b-ig.

Különböző hangközök, hármashangzatok és fordításaik hallás utáni felismerése, visszaéneklése szolmizálva, valamint adott alaphangra hangnévvel is.

 *Elérhető pontszám: 15*

1. **Hangszerjáték**
	* 1. Zongora főhangszer esetén: 4 különböző stílusú darab előadása kotta nélkül (elvárt: minimum a zeneiskolák 3-4. osztályos szintjén). Javasolt: 1 Bach-darab, 1 szonáta/szonatina tétel, 1 romantikus mű, 1 Bartók-darab.
		2. Egyéb hangszer esetén:
			1. klasszikus hangszereken két különböző stílusú darab vagy népi hangszereken két dialektus terület jellegzetes zenéjének bemutatása (kívánatos a zeneiskolák 3-4. osztályos szintje).
			2. 2 zongoradarab előadása kotta nélkül Bach és Bartók műveiből válogatva.

3. Ének-zene tanár – népzene- és népikultúra-tanár szakra történő jelentkezés esetén: 2 zongoradarab előadása kotta nélkül Bach és Bartók műveiből válogatva.

 *Elérhető pontszám: 40*

1. **Általános zenei műveltség**: zenetörténeti és zeneirodalmi tájékozottság felmérése.

*Elérhető pontszám: 15*